་རོ་སྙོམས་པས་བྷིར་བ་པ་
ཡིན། གཉིད་འོད་གསལ་དུ་ཚུད་པ་ལ་ཝ་པ་ཡིན། འདོད་ཆགས་བདེ་སྟེང་དུ་
ཤར་བས་ཨེནྡྲ་བྷུ་ཏི་ཡིན། དེ་རྣམས་དང་ཁྱེད་དབྱེར་མེད་དུ་མ་ཕྱེད་གསུང་།
ཡང་ཁྱོད་སྐྱེ་བ་ཕྱི་མ་ལས། འཇིག་རྟེན་གྱི་ཁམས་འོད་དང་བ་ཞེས་བྱ་བར་
འཁོར་ལོ་སྒྱུར་བའི་རྒྱལ་པོ་རིན་ཆེན་འབྱུང་ཞེས་བྱ་བར་འགྱུར། དེའི་ཕྱི་མ་ལ་
ཡང་འཁོར་ལོ་བའི་རྒྱལ་པོ་ཞིག་ཏུ་འགྱུར། དེའི་ཕྱི་མ་ལ་ལྷའི་དབང་པོ་བརྒྱ་
80

བྱིན་དུ་སྐྱེས་ནས་རྒྱལ་བའི་ཞབས་ཏོག་བྱེད་པར་འགྱུར་ཞེས་ལུང་སྟོན་པ་བྱུང་།
བལ་པོ་ལྗོངས་ཀྱི་ས་ཕྱོགས་འགལ་སོར། འབྱུང་པོ་འདུལ་བྱེད་ཀྱི་ཞལ་གཟིགས།
རྩེ་མ་བརྒྱད་ཀྱི་ཐུན་མོང་གི་དངོས་གྲུབ་ཕུལ། མང་ཡུལ་ཀོས་ཀར་ཕུག་ཏུ་རྡོ་རྗེ་
གསུམ་གྱི་བསྙེན་བསྒྲུབས་ཡི་གེར་བཀོད་པ། རྣལ་འབྱོར་མས་དངོས་སུ་རྗེས་
གནང་མཛད། སླར་ཡང་རྒྱ་གར་རྡོ་རྗེའི་གདན་དུ་བྱོན་པའི་ལམ། ཆུ་བོ་གང་
གའི་འགྲམ་དུ་ཚོགས་བདག་རྟ་དཀར་པོར་སྤྲུལ་ཏེ་བསུ་བ་བྱས། རྡོ་རྗེ་གདན་
དུ་མཆོད་པའི་ཡོ་བྱད་དུ་མས་མཆོད། བྷོ་ཀི་རྣམས་ཀྱིས་བར་གཅོད་པ་གསལ།
རྒྱལ་སྲས་མན་ལུང་པས། ལྷོ་ཕྱོགས་བེ་ཏེའི་ཡུལ་དུ་བྱོན་པའི་རིམ་འགྲོ། རྒྱལ་
བའི་སྐུ་གདུང་ལས་སྐུ་ཁྲུས་གསོལ་ཞིང་འདུག་པའི་བསྟོད་པའི་ཚིགས་སུ་བཅད་
པ་མཛད། རྒྱལ་བུ་ཐམས་ཅད་སྒྲོལ་གྱི་བཞུགས་པའི་གནས། རི་བོ་ཨ་ཡྀ་གཡར་
པ་ཏ་གཟིགས་ཤིག ལམ་གྱི་ཉེ་བར་འཚེ་བ་ཐམས་ཅད་ཟིལ་གྱིས་མནན་ནས།
བོད་ཕྱོགས་སུ་བྱོན་ཏེ། ཀྱི་རོང་ནས་སུ། བཟོ་མོ་དྲུག་བཅུ་ཙམ་གྱིས་ཆང་མང་
དུ་གྲངས་ཤིང་གསོལ་བའི་ཚེ། བོ་ཊའི་པཎྡི་ཏས་ཆང་མ་བཏུངས་པ་ལ། ཆང་
སྐྱུག་པའི་སྦྱོར་བ་མཛད། རི་བོ་ཤར་གངས་ཀྱི་མགུལ་དུ་བདེ་མཆོག་དྲུག་བཅུ་
རྩ་གཉིས་ཀྱི་ཞལ་གཟིགས། ཐོག་མཐའ་མེད་པའི་སྐྱེ་གནས་རྒྱུད་པ་རྒྱུད། །
ཕུང་བྱེད་བདག་ཏུ་འཛིན་པའི་མགོ་བོ་འདི། །སྡུག་བསྔལ་ཀུན་གྱི་རྩ་བ་དེ་ལྟར་
ཐུགས། །འཁོར་ལོ་བདེ་མཆོག་བདེ་བའི་མཆོག་ལ་འབུལ། །རྟགས་སུ་རང་
གིས་འདོད་པ་བསྒྲུབ་སྒྲུབ་ནས། །འཁོར་འདས་མཉམ་པ་ཉིད་དུ་རྟོགས་དུས་
མེད། །སྡུག་བསྔལ་ཀུན་གྱི་རྩ་བ་རང་འདོད་འདི། །རྩ་བྲལ་རྟོགས་པས་བཙད་
ནས་བཅད་བྱས་ཏེ། །འཁོར་ལོ་བདེ་མཆོག་བདེ་བའི་མཆོག་ལ་འབུལ། །ཞེས་
སོགས། ངོ་མཚར་བ་དུ་མ་སྣང་ངོ་༌། །ཡང་རྫོགས་ཆེན་རྒྱུད་པའི་བླ་མ། སྣ་
81
18

ཚོགས་འཕྲེང་དཔལ་སྒྲོན། སྟང་ཤེས་རབ་འབྱུང་གནས། ཉང་སྟོན་རྡོ་རྗེ་སྙིང་
པོ་རྣམས་དང་རིམ་པས་འཇལ་ཆོས་གསུངས། རྡོ་རྗེ་སྙིང་པོའི་ཞལ་ནས། ཟག་
མེད་བདེ་ཆེན་གར་གྱིས་རོལ་པ་ལྟར། །མཉམ་ཉིད་ལྷུན་གྲུབ་བདེ་བ་ཆེན་པོ་
རྫོགས། །ཀུན་ཁྱབ་ལྷུན་གནས་དྲན་སྟོང་རིག་པའི་གདངས། །མཉམ་གནས་
བདེ་ཆེན་བྱ་རྩོལ་བྲལ་བ་རྫོགས། །དམིགས་མེད་ཀུན་ཁྱབ་གར་ཡང་མི་བདེན་
པ། །རིག་པ་སྣ་ཚོགས་ཅིར་ཡང་འཆར་བ་རྫོགས། །ཞེས་སོགས་གསུངས་ཏེ།
རྫོགས་ཆེན་གྱི་ཡིག་ཆ་ཡང་མཛད་དེ། དེའི་ཚེ་ལས་བཅུ་གཉིས་ཀྱི་དབྱེ་བའི་
ལས་གདུལ་བྱ་རྣམས་ལ་བསྟན་ཞིང་སྔོན་མིའི་རྒྱལ་པོ་གཞོན་ནུར་གྱུར་པ་དང་།
ཨོ་རྒྱན་དུ་གསུམ། ཤམ་བྷ་ལར་གཉིས། བོད་དུ་གཅིག རྒྱ་གར་འཕགས་པའི་
ཡུལ་དུ་སྐྱེ་བ་བདུན། གཞན་སྐྱེ་བ་དཔག་ཏུ་མེད་པ་དྲན་གསུང་། དེའི་ཚེ་སྟོང་
ཙམ་གྱིས་དབང་ཞུས་ཏེ། བུམ་པ་ནམ་མཁའ་ལ་ཆགས་པ་དང་། ཁྲོམ་ལ་
དགུག་པའི་སྦྱོར་བ་མཛད་པ་ལ་སོགས་གྲུབ་རྟགས་མང་དུ་བསྟན་ཞིང་དབུས་སུ་
བྱོན་པའི་ལམ་སྟག་གྲུ་ཁ་ནས་མཚུར་ཕུར། ཆོས་རྗེ་དཀར་མ་པ་ཆེན་པོའི་དྲུང་
དུ་བྱོན་ནས། རྒྱལ་བ་རྒྱ་མཚོ། སྐུ་གསུམ་ངོ་སྤྲོད་ལ་སོགས་པའི་གདམས་པ་
མང་པོ་དང་། དབུ་ཞ་ཞ་ནག་ཀྱང་གནང་སྟེ། ལུང་བསྟན་མང་པོ་མཛད། ཅི་
ཐུགས་ཀྱི་སྲས་དམ་པར་གྱུར་ཏོ། །དེ་ནས་ལྷ་ས་ལ་སོགས་པ་རྣམས་སུ་རིམ་གྱིས་
བྱོན་ཏེ། སྙེ་མདོར་རྗེ་རྒོད་ཚངས་པའི་སྐྱེ་བ་དང་མཇལ། བསམ་ཡས་དང་།
ཕག་མོ་གྲུ་སོགས་གདུལ་བྱ་དཔག་ཏུ་མེད་པ་སྨིན་གྲོལ་དུ་མཛད་ཅིང་ཡར་ལུང་
མདོ་མཁར་དུ་བླ་མ་སྙེ་མདོ་བ་དང༌། ཕྱག་ལོའི་དབོན་པོ་སོགས་ལ་དུས་འཁོར་
གྱི་དབང་མཛད་པའི་ཚེ། དག་སྣང་དུ་སྤྲུལ་པ་དུ་མ་བསྟན་ཞིང་། འཇིགས་
ཚོགས་ལྟ་བའི་ཀུན་སློང་གིས། །རྟག་པར་འཛིན་པའི་ཐེར་ཟུག་ཅན། །ལྷོ་སྤྲིན་
82

ལྟ་བུར་ཡལ་ཙམ་ན། །འཆི་བདག་བདུད་ཀྱིས་ནོན་པའི་ཚེ། །རྟག་འཛིན་ཅན་
ལ་སྙིང་རེ་ཚིམ། །སྡུག་བསྔལ་མི་ལྡན་ནོར་རྫས་སོགས། །ཕྱུག་པོར་འདོད་པའི་
འཛིན་པ་ཅན། ། ལྷོ་སྤྲིན་ལྟ་བུར་ཡལ་བ་དང་། །སོ་རུམ་ ཅན་ ལ་ སྙིང་ རེ་
ཚིམ། །སྙན་གྲགས་བྱེད་པའི་ཚུལ་ཆོས་བྱེད། །བཟང་པོར་འདོད་པའི་ཆོས་
བརྒྱད་མཁན། །ཅི་ལའང་སྨོད་པ་བྱུང་ཙམ་ན། །ཁེ་གྲགས་མཁན་ལ་སྙིང་རེ་
ཚིམ། །གནས་འདི་ནི་བོད་ཡུལ་དབུས་ཀྱི་ཆ། །ཆོས་རྒྱལ་ཆེན་པོས་བརྩིགས་
པའི། །ཁྲ་འབྲུག་གྲགས་པའི་གཡས་ཟུར་དུ། །མི་འདོད་པ་ཅན་ལ་སྙིང་རེ་
ཚིམ། །ཞེས་གསུང་། གེ་པ་རོང་དུ་ཐང་སྲིན་དང་། ཡར་ལ་ ཤམ་བུར་ལ་
སོགས་པ་དུ་མས་བསུ་བ་བྱས། འཕྲིན་ལས་རྒྱ་ཆེན་པོ་བྱུང་། ཟོན་ཕུད་ཞེས་བྱ་
བའི་ཆོམ་རྐུན་རྗེས་སུ་བཟུང་ཞིང་། རྒྱལ་པོ་ཟླ་བའི་གོ་ཆས་རབ་གནས་མཛད་
པའི་གསེར་ཕྱེ་འབུམ་པ་གཟིག ལོ་རེར་ཉེ་བའི་མཚམས་མེད་སྤྱོད་པ་རྣམས་
བཟློག་སྟེ་བྱང་ཆུབ་ཀྱི་ལམ་ལ་བཀོད། ནེ་ར་གཡུ་མཚོའི་མཚོ་སྨན་གྱིས་ཞབས་
ལ་གཏུགས་ཤིང་། དེའི་ཚེ་ཆོས་རྗེ་རིན་ཆེན་ཀརྨ་པ་ན་བཟའ་བེར་ནག་དང་།
དབུ་ཞྭ་ནག་ པོ་བསྣམས་ སྐུ་ གཟི་མདངས་དཔག་ ཏུ་ མེད་པ་ དང་ བཅས་ པ།
ཆིབས་ནག་པོ་ཞིག་ལ་ཆིབས་ཏེ། ཤར་ཕྱོགས་ཀྱི་མཁའ་ལ་བྱོན་ཏེ། གཞུགས་
པར་གསོལ་བཏབ་ཀྱང་མ་གནང་བ་བྱུང༌། དེ་ཆོས་རྗེ་བདེ་བར་གཤེགས་པའི་
རྟེན་འབྲེལ་དུ་འདུག་གསུངས། དེ་ནས་ཤམ་པོ་གངས་འགུལ་དུ་སློབ་མ་རྣམས་
ཀྱིས་ཡུན་རིང་དུ་བཞུགས་པར་ཞུས་པས། ང་ལུས་ཟུང་འཇུག་ལྷ་སྐུར་བསྟན།
ངག་གྲགས་སྟོང་འཛིན་མེད་དུ་ཤར། སེམས་འོད་མེད་པའི་ཆོས་སྐུར་གྲོལ་ནས་
རྒྱལ་ཁམས་མང་པོར་ཕྱིན། མི་རིགས་མང་པོ་ལྟས། ནོར་རིགས་མང་པོ་སྔར་
ཡང་ཟོས་པ་ཡིན། ད་ཡང་ས་གཅིག་དུ་བསྡད་ན་ཆགས་སྡང་སྤོང་བས་གཞི་མི་
83

འཛིན། སྔར་ཡང་དགོན་པ་མང་པོ་ཞིག་བཏབ་སྟེ་བོར་བ་ཡིན། བུ་སློབ་གྲྭ་པ་
ཡང་ཕྱོགས་གཅིག་དུ་བསྡུས་ནས་མང་དུ་འོང་ཆེད་དུ་མ་བཟུང་།
ད་ཐོས་པ་
འདི་རྒྱ་གར་དུ་སྐྱོལ་ནས། རྩད་ཁུངས་མེད་པར་ཤི་ན་ཤིན་ཏུ་བཟང་། སློབ་
དཔོན་གྲོངས་ཟེར་ནས་སློབ་མ་རྣམས་ཀྱིས་ཟན་རོང་རེ་ཙམ་གྱི་ཤིད་བྱེད་པ་ལ་
དགོས་པ་ཅི་ཡང་མེད། དེའི་ཕྱིར་ང་སྡོད་སྙིང་འདོད་ན་སྡོད། འགྲོ་སྙིང་
འདོད་ན་འགྲོ། འདིར་འགྲོ་བའི་གཏད་སོ་མེད། གར་དགར་འགྲོ་ཅི་དགའ་
བྱེད་པ་ཡིན། འཆི་བ་ལ་ཡང་དེ་ཙམ་སྐྱོན་དུ་མི་ལྟ། དེའི་ང་ཤིན་ཏུ་བདེ་བ་
ཡིན་གསུངས། དེ་ནས་ཅ་བ་ལུང་དུ། རྒྱལ་གྱི་ཟླ་བ་ལ་མཆོད་པ་གཅིག་བྱས་
པའི་ཚེ། གཏད་མེད་དུ་ཟིལ་ཆེན་པོ་བྱུང་། སྐད་ཅིག་དེ་ཉིད་ལས། ཆོས་རྗེ་
རིན་པོ་ཆེ་ཀརྨ་པ་ན་བཟའ་དབུ་ཞྭ་ནག་པོ་གསོལ། གཟི་བརྗིད་ཉི་མའི་དལ་
ལྟར་གསལ་བ། བར་སྣང་ལ་མངོན་སུམ་དུ་བྱོན་ནས། ཞ་ནག་གཅིག་གནང་
བ་བྱུང་། དེའི་ཟིལ་གྱིས་དྲུང་ན་ཡོད་པ་ཐམས་ཅད་རྒྱལ་བར་གྱུར། རྗེ་ཉིད་ལ་
དད་པའི་སྟོབས་ཀྱིས་སྤྱན་ཆབ་མང་དུ་བྱོན། དེའི་ཚེ། འགྱུར་མེད་རང་བྱུང་
རྡོ་རྗེའི་སྐུ། རྣམ་དག་རྒྱལ་བ་རྡོ་རྗེ་འཆང་། །ཆོས་སྐུ་དྲི་ མེད་ གདན་ལ་
བཞུགས། །སྙིང་པོ་མཆོག་གི་རྒྱུད་པ་འཛིན། །ཞེས་པ་ལ་སོགས་པའོ། །ཚག་
བར་བདུན་མའི་བསྟོད་པ་དང༌། རྒྱུན་ཆགས་ཀྱིས་བསྟོད་པ་ཡང་མཛད། དེ་
ནས་རྨོག་ཅོག་ལ་སོགས་པ་ རིམ་གྱིས་བྱོན་ཏེ། ངོ་མཚར་ གྱི་རྟེན་འབྲེལ་སྣ་
ཚོགས་བསྟན། དེ་ནས་སེ་ཆེན་རྒྱལ་པོའི་གདན་འདྲེན། མི་ཆེན་ཨིན་ཅི་ལ་
བྱུང་པ་ལ་བྱོན་དུ་མ་གནང་། དེ་རྗེས། གོ་རོན་རྗེ་གདན་འདྲེན་དུ་བྱུང་པ་ལ་
ཡང་མ་བྱོན། ཡང་དུས་ཕྱིས་མི་ཆེན་ཐོག་ཅི་མུར་གདན་འདྲེན་དུ་བྱུང་པ་ལ་མ་
བྱོན་པས། དེ་ན་རེ་སྟོབས་ཀྱིས་བཟུངས་ནས་ཁྱེར་བ་ཡིན་ཟེར་བ་ལ། ཕྱག་
།
84

ལྕགས་བརྡབས་བཀའ་བཀྱོན་དྲག་ཏུ་བརྡབས་པས་ཁྲོས་ནས་སོང་། གོང་དུ་
སླེབས་དུས་ཉེས་པ་ལ་བཏུད་སྐད། ཡང་ཕྱིས། མི་ཆེན་ནེ་གུ་ཏ་ཞེས་བྱ་བ་
གདན་འདྲེན་དུ་བྱུང་པས། སྔོན་རྡོ་རྗེའི་གདན་དུ། མི་དཀར་པོ་གཅིག་ན་རེ།
དུས་ཕྱིས་ཧོར་གྱི་རྒྱལ་པོས་ཁྱེད་གདན་འདྲེན་པར་འགྱུར་གྱི་དེའི་གསུངས་མ་
བཅག རྒྱལ་པོ་དེ་ནི་བསོད་ནམས་ཚད་མེད་པ་དང་ལྡན་པ་དེ། རྡོ་རྗེ་གདན་
གྱི་མཆོད་རྟེན་དཔག་ཏུ་མེད་པ་འདི་རྣམས་ཀྱང་དེས་བཞེངས་པ་ཡིན། ཞེས་
ལུང་བསྟན་པ་བྱུང་། མི་དེ་སྤྱན་རས་གཟིགས་སུ་འདུག ད་ནི་ན་སོ་རྒས་ཀྱང་
འགྲོ་བ་ཡིན། སང་བོད་ད་ཙམ་འདིར་སླེབས་པ་ཡིན། ཞེས་ཆུ་ཕོ་འབྲུག་གི་ལོ་
དགུང་ལོ་དྲུག་ཅུ་རྩ་གསུམ་ལ་བཏེག་ལྷ་སར་ཕེབས་པའི་ཚེ། གུ་རུ་ཆོས་དབང་
གི་སྲས་པོས་གཏེར་ནས་བཏོན་པའི་ཚེ་ཆུ་ཕྱག་དུ་བྱུང་ཞིང་། མདོ་ཁམས་ལ་
སོགས་ལམ་ན་ཡོད་པའི་སྐྱེ་བོ་ཐམས་ཅད་བྱང་ཆུབ་ཀྱི་ལམ་ལ་བཀོད་དེ། ཕོ་
བྲང་ཆེན་པོར་རྒྱལ་པོ་དང་མཇལ་ཞིང་། མ་བསྒོ་བར་གདན་ལ་བཞུགས་པ་
རྣམ་ཤུགས་ཀྱིས་སྤྱོད་པ་སྣ་ཚོགས་པ་མཛད། རོ་བཅུད་ཀྱི་ ཕྱག་ལེན་བསྟན།
རྒྱལ་པོ་དད་པར་གྱུར་ཏེ། བཞུགས་པར་གསོལ་བ་བཏབ་ཀྱང་མ་གནང་པར་རི་
བོ་རྩེ་ལྔར་བྱོན། འཕགས་པ་འཇམ་དབྱངས་ཀྱི་ཞལ་གཟིགས། གདུལ་བྱ་སྨིན་
གྲོལ་ལ་བཀོད་ཅིང་། ལོ་དུས་སུ་སྦུ་ཏྲར་ཆགས་ཕེབས། དེ་ནས་ཀྱི་རིང་དུ་བྱོན་
ཏེ། དཔལ་གསང་བའི་བདག་པོ་དངོས་ཀྱི་སྐུར་བསྟན། དུག་གིས་མི་ཚུགས་
པའི་སྦྱོར་བ་མཛད། གཤིན་པོ་དངོས་སུ་འབེབས་པ་དང་། བར་དོའི་སེམས་
ཅན་ཅི་ལྟ་གཟིགས་ ཤིང་འདྲེན་པའི་ཐབས་མང་དུ་མཛད་དོ། །ཡང་ཆོས་རྗེ་
ཀརྨ་པའི་སྐྱེ་བ་བྱོན་ཏེ། སྔར་ངས་ཁྱེད་ལ་ཆོས་བཤད་པ་ཡིན། ད་ཁྱོད་ཀྱིས་ང་
ལ་ཆོས་ཤོད་གཅིག་ཅེས་སོགས་དུ་མ་གསུངས་ཏེ། གསུང་བ་དང་མཐུན་པར་
85

བདག་རྐྱེན་ཕུན་ཚོགས་པར་མཛད་དོ། །དེའི་ཚེ། ཛ་ཡེ་པུར་གྱིས་རྒྱལ་པོ་བྷུ་ཏ་
རྒྱལ་བའི་སྐུ་གདུང་འབུལ་དུ་བཏང་བྱུང་པ་མཆོད་གནས་སུ་མཛད་
སེ་ནས།
དེ། ཕྱག་དང་བསྐོར་བའི་ཁྲིག་སྐུ་མ་འདས་ཀྱི་བར་དུ་མ་ཆག་པར་མཛད་ཅིང་།
ཁྱིམ་བྱ་ལ་སོགས་པ། དུད་འགྲོའི་རིགས་མང་པོ་ལ་ཡང་བསྒོམ་བཏབ་པ་དང་།
གདུལ་བྱའི་ཁམས་དང་དབང་པོ་དང་བསམ་པ་མཁྱེན་པས་གང་དང་གང་གི་ཇི་
དང་ཅི་བསམ་པ་དེ་དང་དེ་གསལ་བར་གསུང་ཚུལ་ཟད་པ་མེད་ཅིང་བརྗོད་ཀྱིས་
མི་ལོང་། ཡང་འདི་སྐད་དུ་དང་པོར་ཤམ་པ་ལར་འགྲོ་བའི་འདུན་པ་ཡོད་པ་ལ།
ཕྱིས་ཨོ་རྒྱན་དུ་འགྲོ་བའི་འདུན་པར་འགྱུར། ནུབ་ཅིག་རྨི་ལམ་བཟུང་ནས་ལྟར་
ཕྱིན་པས་ཨོ་རྒྱན་མཐོང་ཡང་སྒོ་བས་གཏོང་མ་འདོད། ཕྱི་དེ་ཉིད་ལྟས་པས་
དང་པོ་ཅུང་ཟད་མ་མཐོང་། ཅུང་ཞིག་ན་གསལ་བར་མཐོང་སྟེ། བཅོམ་ལྡན་
འདས་མ་དང་མཇལ་ཏེ་གསུང་པ། ཐམས་ཅད་སྟོང་པའི་རང་བཞིན་ལས། །
རྨི་ལམ་སྒྱུ་མ་བཞིན་དུ་སྣང་། །ཅིར་ཡང་མ་གྲུབ་དངོས་མེད་ལ། །སྣ་ཚོགས་
བརྟགས་སྣང་ཉམས་སུ་མྱོང་། །གང་ཡང་མཐོང་རྒྱུ་མེད་པ་ལ། །དམིགས་མེད་
སྣ་ཚོགས་རོལ་མོ་རྣམས། །རྣལ་འབྱོར་མངོན་སུམ་གཟིགས་མོར་ཆེ། །ཤར་བ་
ནམ་མཁའི་འཇའ་ཚོན་བཞིན། །ཞེས་གསུངས། རྡོ་རྗེ་མཁའ་འགྲོའི་ཞལ་ནས།
ཐུགས་རྗེའི་མངའ་བདག་ཆེན་པོ་ཁྱོད། །སྙིགས་དུས་འགྲོ་བའི་དོན་སླད་དུ། །
མཛད་པ་རླབས་ཆེན་འཁོར་ལོ་བསྐོར། །ཡེ་ཤེས་སྤྱོད་པ་ཆགས་མེད་སྤྱོད།
ཅེས་དང་། རིན་ཆེན་མཁའ་འགྲོས། མཉམ་ཉིད་ངང་ལ་མ་གཡོས་པར། །
གཞན་གྱི་དོན་དུ་ཚད་མེད་བཞིས། །མ་བཅོས་ཐ་མར་ལྟར་གནས་པས། །སྲིད་
གསུམ་ཚར་གཅོད་སྨིན་པར་མཛོད། །ཅེས་དང་པད་མ་མཁའ་འགྲོས། རང་
བཞིན་ཞེ་འདོད་དང་བྲལ་བ། །འཇིག་རྟེན་སྤྱོད་ལས་ལེགས་འདས་པས། །
86

བྱམས་པས་བསྡུ་བ་རྣམ་བཞི་ཡིས། །མ་རྣམས་བུ་བཞིན་རྗེས་སུ་བཟུང་། །
ཞེས་དང་། སྣ་ཚོགས་མཁའ་འགྲོས། འཁོར་འདས་གཉིས་ སུ་ མ་ བཟུང་
པར། །རྨི་ལམ་ཆུ་ལ་སྨིན་གྲོལ་བཞིན། །བསྒྲལ་དང་མ་བསྒྲལ་གཉིས་མེད་
པར། །ཐུགས་རྗེའི་རླབས་ཀྱིས་འགྲོ་བ་སྐྱོང་། །ཞེས་བྱ་བ་རྣམས་ཀྱིས་ཏིང་ངེ་
འཛིན་གྱི་སྒོ་དུ་མ་ཕྱེ་ཡང་། ཀྱི་རོང་འཕགས་པའི་དྲུང་དུ། ཤ་བ་རི་དབང་ཕྱུག་
དང་མཇལ། རྣམ་པ་དམ་པ་རྒྱ་གར་དང་འདྲ་བ་ལ་མདུན་གྱི་ནམ་མཁར་ཀྲི་སྣ་
སོ་རའི་ལྷག་པ་ལ་བཞུགས་ནས། ད་ལྟར་གྱི་ཚེས་བཅོ་ལྔ་འདི་ལ་མཆོད་པ་རྒྱ་
ཆེན་པོ་བཤམས་ཏེ་གསོལ་བ་བཏབ་ནས་འགྲོ་བའི་དོན་ཕུན་སུམ་ཚོགས་པའི་
རྟེན་འབྲེལ་འགྲིགས་པར་འགྱུར་རོ་ཞེས་གསུང་ཞིང་། ཏིང་ངེ་འཛིན་གྱིས་
དབང་བསྐུར་ནས་མི་སྣང་བར་གྱུར། བཅོ་ལྔ་ལ་དེ་ལྟར་བྱས་པས་དངོས་སུ་
བྱིན་བརླབས་ཀྱི་སྣང་བ་ཚད་མེད་པ་བྱུང༌། དེ་ནུབ་དཔའ་བོ་རྣལ་འབྱོར་མ་
དཔག་ཏུ་མེད་པས་དབང་བསྐུར་བ་དང་མཆོད་པའི་སྣང་བ་མང་པོ་བྱུང་ཞིང་།
མདུན་གྱི་ནམ་མཁར་བཅོམ་ལྡན་འདས་བྱོན་པའི་ཐུགས་ནས་འོད་དཔག་ཏུ་
མེད་པ་རང་གི་སྙིང་ཁར་ཐིམ། གདུགས་དང་རྒྱལ་མཚན་ལ་སོགས་པའི་མཆོད་
པ་བསམ་གྱིས་མི་ཁྱབ་པས་ནམ་མཁའ་གང་ཞིང་འདི་སྐད་དུ། ཁྱོད་ནི་པདྨ་གེ་
སར་བཅས། །སྐྱེ་ཤི་ཆག་མེད་དྲི་བྲལ་བས། །འཕྲིན་ལས་བཞི་ཡི་སེམས་ཅན་
ལ། །སྣ་ཚོགས་དཔ